Ons aanbid d.m.v. musiek.
Aanbidding: God is nie beïndruk met die kwaliteit van ons stem nie, maar met die toestand van ons hart. — Chris Tomlin
Ons het genoem dat aanbidding nie soseer gaan oor dit wat ons doen nie, maar oor ons hart se ingesteldheid, wat God hoog ag. Die plek waar God bo-aan iemand se prioriteitslys is.
Ons aanbid God die meeste van die tyd d.m.v. musiek. Dis te verstane. Ons kan in die kar, by die gimnasium en tuis, daarna luister. Musiek is inderdaad 'n gewilde manier om ons Skepper te aanbid.
Aanbidding is 'n goddelike ontmoeting met ons God. Dit is beide 'n buitensporige uitdrukking en 'n ingetoë stilte. Dit is sang en dit is stilte. Dis om stil te wees en te weet dat Hy God is, en dis 'n viering met baniere en dans. Dit maak nie saak watter soort lied ons sing nie. Of dit nou musiek van die gewildste groep op die aanbiddingsplatform is, of 'n gesang wat in die 1700's geskryf is, die styl is nie van belang nie - die ingesteldheid van ons harte maak saak.
Wanneer ons 'n weeklikse aanbiddingsdiens bywoon, lig ons dalk ons hande hoog in die lug in op. Of ons aanbid op 'n stil manier, met toe oë. Of ons nou baie aktief of bedaard is, gee ons uitbundigheid of ons gebrek daaraan, ons nie die reg om enige iets oor enige iemand anders te veronderstel nie. 'n Gebrek aan aksie is nie 'n bewys van 'n geestelike leemte nie, net soos uitbundigheid nie beteken dat iemand allerheilig is nie. As ons dade net uiterlik is, is dit nie aanbidding nie. Dis maar net 'n uiting.
Aanbidding gaan minder oor 'n opsigtelike uitdrukking en meer oor 'n innerlike ingesteldheid. 'n Houding waar geklemde hande oopgemaak word vir 'n God wat dit met Sy onbegryplike vrede en liefde wil vul. Of ons nou ons hande oplig of op die grond neerval, ons aanbidding moet vanuit 'n hartsingesteldheid kom, om God te prys.
Aanbidding is egter nie vir ons nie. As ons wonder hoe ons daarby gaan baat vind, sit ons die pot mis. Is dit vir ons voordelig om God te aanbid? Natuurlik. Ons ondervind dalk 'n vredevolle tyd of gaan deur 'n stormagtige tyd. En terwyl ons aanbid, vul 'n onverklaarbare gerustheid en hoop ons innerlike. Hierdie onverklaarbare gerustheid gebeur omdat aanbidding ons fokus van die tydelike na die ewige verskuif. Daar is nie voldoende woorde of mooi frases wat kan verduidelik wat aanbidding vir ons gees doen, wanneer ons elke dag bewondering en danksegging aan God offer nie, veral nie op daardie dae wat ons neerslagtig is nie.
Kom ons maak aanbidding deur middel van musiek deel van ons daaglikse roetine. Ons behoort ons vrye tyd te vul met liedere wat ons aanspoor om ons wonderlike God te aanbid. Hy is dit altyd werd.